Dan Simmons
Dan Simmons a zo ur skrivagner stadunanat hag en deus savet istorioù skiant-faltazi ha levrioù spont dreist-holl. Ganet eo bet d'ar 4 a viz Ebrel 1948 e Peoria (Illinois) (SUA). Embannet eo bet e levrioù e seizh bro warn-ugent. Anavezet eo dreist-holl evit kelc'hiad Hiperion ha kelc'hiad Ilium.

Buhez 
Simmons en deus bet ur "B.A." e saozneg digant ar Wabash College e 1970 hag, e 1971, ur "Masters" war an deskadurezh er skol-veur Washington e St. Louis (Missouri). Bet eo o labourat er c'hentañ derez betek 1989.

Kregiñ a reas abred da skrivañ istorioù berr, daoust ma ne loc'has ket e esped da vat kent 1982, pa oa embannet e istor berr, The River Styx Runs Upstream, gant sikour Harlan Ellison, ha pa oa gounezet gantañ ar priz kentañ en ur genstrivadeg istorioù aozet gant ur gelaouenn skiant-faltazi ha spont. E romant kentañ, Song of Kali, a voe embannet e 1985.

Emañ bremañ o chom e Longmont, nepell diouzh Denver (Colorado), asambles gant e wreg Karen hag e verc'h.
Al lec'h a blij dezhañ ar muiañ evit skrivañ eo e eilti er menezioù, e Windwalker, e su park broadel Rocky Mountain.
Dan Simmons en deus staliet dirak e eilti un delwenn eus ar "Shrike", savet gant e vignon ha studier kent Clee Richeson. Ur poltred dezhañ a c'haller gwelet war lec'hienn ofisiel Dan Simmons.

Resevet en deus ar priz Hugo evit e romantoù Hyperion ha The Fall of Hyperion, a ya d'ober Kelc'hiad Hyperion, asambles gant Endymion ha The Rise of Endymion. Gounezet en deus ivez ar priz Locus evit kelc'hiad Ilium hag Olimpos.

Levrlennadur

Kelc'hiad Hiperion
 Hyperion (1989) - Hugo Award 1990, Locus Award 1990
 The Fall of Hyperion 1990 (Drouziwezh Hiperion) 
 Endymion (1996) 
 The Rise of Endymion, 1997 (Dihun Endimion)

Ilium
 Ilium, 2003 - Locus Award 2004
 Olympos, (2005)

Levrioù all
 Song of Kali, 1985) - World Fantasy Award 1986 
 Carrion Comfort, 1989 
 Phases of Gravity 1989
 The Summer of Night, 1991
 Children of the Night, 1992 - Locus Award 1993 (Skrid euzh)
 The Hollow Man, 1992
 Lovedeath, 1993
 Fires of Eden, 1994
 Le Styx coule à l'envers, 1997 (Dastumadenn embannet e Bro-C'hall)
 The Crook Factory, 1999
 Darwin's Blade, 2000
 Hardcase, 2001
 Hard Freeze 2002
 Hard as Nails'' 2003

Liammoù diavaez
  Lec'hienn ofisiel Dan Simmons

Ganedigezhioù 1948
Meneger ar skrivagnerien
Skrivagnerien SUA
Skrivagnerien skiant-faltazi